પીએમ નરેન્દ્ર મોદી 2 નવેમ્બરે ગાંધીનગરની મુલાકાત લેનાર છે. ગાંધીનગરના અક્ષરધામ મંદિરની સ્થાપનાને 2 નવેમ્બરના રોજ 25 વર્ષ પૂર્ણ થઇ રહ્યાં છે. આ નિમિત્તે યોજાનારા કાર્યક્રમમાં હાજરી આપવા માટે પીએમ ગુજરાત આવશે. જો કે, તેમનો આ પ્રવાસ માત્ર થોડા જ કલાક પૂરતો સીમિત હોવાનું જાણવા મળ્યું છે. પીએમ મોદી ગુરૂવારે સાંજે ગાંધીનગર પહોંચશે અને રાત્રે જ દિલ્હી પરત ફરી જશે. એ પછી ભાજપના રાષ્ટ્રીય અધ્યક્ષ અમિત શાહ 4 નવેમ્બરના રોજ ગુજરાત આવી પહોંચશે. 3 નવેમ્બરે રાહુલ ગાંધીની ગુજરાત યાત્રાનો છેલ્લો દિવસ છે, એ પછી 4થી 9 નવેમ્બર દરમિયાન અમિત શાહ વિવિધ જિલ્લાઓમાં બેઠકો યોજનાર છે. આમ, ચૂંટણી નજીક આવતા જ રાજ્યમાં રાજકીય નેતાઓની એક પછી એક મુલાકાતનો દોર શરૂ થઇ ગયો છે.